CELEX: C2005/229/63
Language: el
Date: 2005-09-17 00:00:00
Title: Υπόθεση Τ-267/05: Προσφυγή-αγωγή της Elisabeth De Smedt κατά της Επιτροπής των Ευρωπαϊκών Κοινοτήτων, που ασκήθηκε στις 8 Ιουλίου 2005

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/29
            
         Προσφυγή-αγωγή της Elisabeth De Smedt κατά της Επιτροπής των Ευρωπαϊκών Κοινοτήτων, που ασκήθηκε στις 8 Ιουλίου 2005
   (Υπόθεση Τ-267/05)
   (2005/C 229/63)
   Γλώσσα διαδικασίας: η γαλλική
   H Elisabeth De Smedt, κάτοικος Wezembek-Oppem (Βέλγιο), εκπροσωπούμενη από τον δικηγόρο Lucas Vogel, άσκησε στις 8 Ιουλίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή-αγωγή κατά της Επιτροπής των Ευρωπαϊκών Κοινοτήτων.
   Η προσφεύγουσα-ενάγουσα ζητεί από το Πρωτοδικείο:
   
               —
            
            
               να ακυρώσει την απόφαση που έλαβε η αρμόδια για τη σύναψη των συμβάσεων προσλήψεως αρχή (ΑΣΣΠΑ) στις 21 Μαρτίου 2005, με την οποία η αρχή αυτή απέρριψε την αίτηση της προσφεύγουσας, που χαρακτηρίστηκε εκ νέου εκ των υστέρων ως ένσταση, η οποία στρεφόταν κατά της αποφάσεως περί καθορισμού της κατατάξεως και των αποδοχών της προσφεύγουσας, με την ιδιότητά της ως υπαλλήλου επί συμβάσει, βάσει της συμβάσεως η οποία είχε υπογραφεί στις 23 Αυγούστου 2004·
            
         
               —
            
            
               καθόσον απαιτείται, να ακυρώσει επίσης την αρχική απόφαση με την οποία καθορίστηκαν η κατάταξη και οι αποδοχές της προσφεύγουσας, με την ιδιότητά της ως υπαλλήλου επί συμβάσει, βάσει της συμβάσεως η οποία είχε υπογραφεί στις 23 Αυγούστου 2004·
            
         
               —
            
            
               να υποχρεώσει την καθής-εναγομένη να καταβάλει αποζημίωση 25 000 ευρώ, με ρητή επιφύλαξη αυξήσεως ή μειώσεως του σχετικού ποσού ή προσθήκης μεταγενέστερων διευκρινίσεων·
            
         
               —
            
            
               να καταδικάσει την καθής-εναγομένη στα δικαστικά έξοδα.
            
         Λόγοι ακυρώσεως και κύρια επιχειρήματα:
   Οι λόγοι ακυρώσεως και τα κύρια επιχειρήματα ταυτίζονται με όσα προβάλλονται στο πλαίσιο της υποθέσεως Τ-253/05, José Fernandez Tunon κατά Επιτροπής.